CELEX: 32016R0038
Language: sl
Date: 2016-01-14 00:00:00
Title: Izvedbena uredba Komisije (EU) 2016/38 z dne 14. januarja 2016 o spremembi Uredbe (ES) št. 555/2008 v zvezi z zgornjo mejo za predplačila za podporo za naložbe in inovacije v okviru nacionalnih podpornih programov v vinskem sektorju

16.1.2016   
            
            
               SL
            
            
               Uradni list Evropske unije
            
            
               L 11/1
            
         IZVEDBENA UREDBA KOMISIJE (EU) 2016/38
   z dne 14. januarja 2016
   o spremembi Uredbe (ES) št. 555/2008 v zvezi z zgornjo mejo za predplačila za podporo za naložbe in inovacije v okviru nacionalnih podpornih programov v vinskem sektorju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 54(b) in (f) Uredbe,
   ob upoštevanju naslednjega:
   
               (1)
            
            
               Člena 19(2) in 20c(2) Uredbe Komisije (ES) št. 555/2008 (2) določata finančno poslovanje podpore za naložbe in inovacije v okviru nacionalnih podpornih programov v vinskem sektorju. Te določbe določajo najvišjo zgornjo mejo za predplačila v višini 50 % za proračunska leta 2013, 2014 in 2015 v zvezi z naložbenim ukrepom in za proračunski leti 2014 in 2015 v zvezi z inovativnim ukrepom. Zaradi težkih finančnih razmer, ki še vedno prevladujejo v številnih državah članicah, bi bilo treba za lažje izvajanje teh ukrepov to začasno povišanje v primerjavi z običajnimi zgornjimi mejami v višini 20 % v letu 2016 še naprej uporabljati.
            
         
               (2)
            
            
               Uredbo (ES) št. 555/2008 bi bilo zato treba ustrezno spremeniti.
            
         
               (3)
            
            
               Da bi zagotovili kontinuiteto pogojev za naložbe in inovacije v zvezi s predplačili in za preprečitev kakršne koli diskriminacije med upravičenci, bi se morala ta uredba uporabljati od 1. januarja 2016.
            
         
               (4)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Uredba (ES) št. 555/2008 se spremeni:
   
               (1)
            
            
               V členu 19(2) se drugi pododstavek nadomesti z naslednjim:
               „Znesek predplačila ne presega 20 % državne pomoči za naložbo, pogoj za izplačilo pa je odprtje bančne garancije ali enakovrednega jamstva v višini 110 % zneska predplačila. Vendar pa se v primeru naložb, za katere se v proračunskih letih 2013, 2014, 2015 ali 2016 sprejme posamična odločitev o odobritvi podpore, višina predplačila lahko poviša za do 50 % državne pomoči, povezane s to naložbo. Za namene člena 23 Delegirane uredbe Komisije (EU) št. 907/2014 (3) je treba celotni znesek predplačila porabiti za izvajanje zadevnega ukrepa v dveh letih po izplačilu.
               
                  (3)  Delegirana uredba Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L 255, 28.8.2014, str. 18).“"
						
            
         
               (2)
            
            
               V členu 20c(2) se drugi pododstavek nadomesti z naslednjim:
               „Znesek predplačil ne presega 20 % državne pomoči za naložbo v inovativnost, pogoj za izplačilo pa je odprtje bančne garancije ali enakovrednega jamstva v višini 110 % zneska predplačila. Vendar se v primeru naložb v inovativnost, za katere se v proračunskih letih 2014, 2015 ali 2016 sprejme posamična odločitev o dodelitvi podpore, višina predplačil lahko poviša za do 50 % državne pomoči, povezane z navedeno naložbo. Za namene člena 23 Delegirane uredbe (EU) št. 907/2014 je treba celotni znesek predplačila porabiti za izvajanje zadevnega ukrepa v dveh letih po izplačilu.“
            
         Člen 2
   Začetek veljavnosti in uporaba
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. januarja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 555/2008 z dne 27. junija 2008 o določitvi podrobnih pravil za izvajanje Uredbe Sveta (ES) št. 479/2008 o skupni ureditvi trga za vino glede podpornih programov, trgovine s tretjimi državami in obsega vinogradniških površin ter o izvajanju nadzora v vinskem sektorju (UL L 170, 30.6.2008, str. 1).